《秋日寄送友人入蜀》
明代·罗宾王

日暮溪风吹女萝，故人西去近如何。黄陵庙口芦花落，白帝城边秋草多。

失路自惭监骥泣，途穷谁听饭牛歌。停鞭为问邛崃道，九折曾经几客过。

作者简介：罗宾王，字季作。番禺人。明神宗万历四十三年（一六一五）举人，官南昌同知，告休归。明亡，清兵入广州，系置于狱，寻释之。有《散木堂集》、《狱中草》。清同治《番禺县志》卷四二有传。